Diari Oficial de la Generalitat Valenciana


Sumari del DOGV 4983, del 12-04-2005 (2005/3161)

Judici número 1336/5469-EY. Cèdula de notificació.
--------------------------------------------------

### Dades del document

Número de DOGV
:   4983

Data del DOGV
:   12-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3161


Organisme emissor
:   Jutjat de Primera Instància Número 4 de Castelló de la Plana

Tipus de document
:   Anunci

Judici número 1336/2373-DS. Cèdula de notificació. [2005/A3161]
  
Procediment: separació número 1336/7860-PB.
  
Demandant: María Dolores Segarra Sixto.
  
Demandat: José María Pruñonosa Miravet i ministeri fiscal.
  
Eva Pinilla García, secretària d'esta ciutat i partit, fa saber:
  
Que en el judici adés referit s'ha dictat la sentència de data 27 de desembre de 2004, que té l'encapçalament i decisió, literalment, com es diu tot seguit:
  
María Reyes Gavara Arnau, magistrada jutgessa substituta del Jutjat de Primera Instància número 4 d'esta ciutat i partit, ha vist les presents actuacions de separació amb el número 1336/2003, interposades per la procuradora senyora Margarit Pelaz, en nom i representació de María Dolores Segarra Sixto, assistida per la lletrada Enma Casado, contra José María Pruñonosa Miravet, declarat en rebel·lia processal per imperatiu legal; i d'acord amb els següents:
  
Decisió:
  
Estime la demanda interposada per la procuradora dels tribunals Margarit Pelaz, en nom i representació de María Dolores Segarra Sixto, contra José María Pruñonosa Miravet, i declare la separació conjugal dels esmentats esposos amb els efectes i mesures inherents al dit pronunciament, i especialment els següents:
  
Primer. Els cònjuges podran viure separats, cessant la presumpció de convivència conjugal i revocant-se tots els consentiments i poders que recíprocament s'hagueren atorgat.
  
Segon. Ambdós progenitors conservaran l'exercici conjunt de la pàtria potestat sobre les filles menors fruit del matrimoni, Vanessa i Laura María, quedant a càrrec de la mare la guarda i custòdia, si bé el pare podrà comunicar-se amb les seues filles d'acord amb el règim següent:
  
El pare podrà estar en companyia de les seues filles un cap de setmana al mes, deixant a l'elecció de les menors l'horari en què puguen marxar amb el pare, segons les seues necessitats escolars i personals en cada època de l'any. Durant les vacances d'estiu, Setmana Santa i Nadal, el pare podrà gaudir de la companyia de les filles en la forma que lliurement hi convinga.
  
Tercer. S'atribueix a l'esposa i filles l'ús i gaudi del domicili conjugal.
  
Quart. El pare haurà de contribuir en concepte d'aliments per a les filles amb la quantitat mensual de 250 euros per a cada una d'elles, que haurà d'ingressar en el compte corrent número 3082 l392 28 4027759675, dins dels cinc primers dies de cada mes, des de la data de la present resolució. L'esmentada quantitat s'actualitzarà anualment, adaptant-la a les variacions que experimente l'índex de preus al consum segons les estadístiques que publique l'Institut Nacional d'Estadística i l'organisme que el substituïsca. Igualment, el pare sufragarà l'import de les despeses extraordinàries que es produïsquen durant la vida de les filles, com ara operacions quirúrgiques, llibres, activitats extraescolars..., amb la notificació prèvia del fet que produeix la despesa i el seu import, per a la seua aprovació, i en cas que no fóra acceptat, el jutge decidiria.
  
Tot això sense fer imposició expressa de les costes processals produïdes.
  
Atés que es desconeix l'actual domicili o residència de la part demandada, José María Pruñonosa Miravet, de conformitat amb el que disposa l'article 497 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a dur a terme la diligència de notificació de l'esmentada sentència.
  
S'expedeix el present edicte perquè, així mateix, es duga a terme la seua publicació en el Diari Oficial de la Generalitat Valenciana.